proxectonos/corpus_dominio_legal_administrativo_tmp huggingface dataset:
30/01/2012 | Administración LocalMunicipal
Camariñas
Anuncio de expediente de baixas de oficio no padrón de habitantes

Esta Alcaldía ditou resolución o día 13-12-2011 na que se acorda, de conformidade co preceptuado no artigo 72 do Regulamento de poboación e demarcación territorial das entidades locais, iniciar o expediente de baixa de oficio no Padrón Municipal de Habitantes das persoas que a continuación se relacionan, por incumprimento da lexislación vixente en materia de Padrón de Habitantes, ao figurar empadroados incumprindo os requisitos establecidos no artigo 54 do citado Regulamento, por non residir no municipio durante a maior parte do ano. Ao non ser posible practicar a notificación persoal aos interesados, ábrese un prazo de quince días que comezarán a contar a partir do seguinte ao da publicación deste anuncio no Boletín Oficial da Provincia, para que os interesados manifesten se están ou non de acordo coa baixa, poidendo alegar e presentar ante esta Alcaldía os documentos e xustificacións que estimen pertinentes, co obxecto de acreditar que é neste municipio no que residen o maior número de días ao ano. Advírtese que finalizado o dito prazo, continuaranse os trámites necesarios para proceder ás baixas de oficio. O expediente con toda a documentación pode ser consultado no Departamento de Estatística do concello, sito na Praza de Insuela, 57, en horario de 9:00 a 14:00 horas. Camariñas, 20 de xaneiro de 2012 O alcalde Manuel Valeriano Alonso de León
30/01/2012 | Administración LocalMunicipal
Ames
Anuncio: expedientes para baixa de oficio no padrón municipal de habitantes

Habendo tido coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo real decreto 1690/1986, do 11 de xullo, comunícaselles que: - Procedeuse a incoación de oficio dos expedientes para proceder a dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estatística das Oficinas Xerais sitas na Praza do Concello núm.2 – Bertamiráns, de luns a venres en horario de 9:00 a 14:00 horas. Ames, 17 de xaneiro de 2012 O alcalde Santiago V. Amor Barreiro
30/01/2012 | Administración LocalMunicipal
Boiro
Licenza de actividade para carpintería metálica-cerrallería

Solicitada a licenza de instalación da actividade de CARPINTERÍA METÁLICA - CERRALLERÍA, sometida ao Decreto 133/2008, de 12 de xuño, polo que se Regula a Avaliación de Incidencia Ambiental, en parcela nº 6-b do da segunda fase do Parque empresarial de Espiñeira, por Sonia Dolores Handler Gregoriano neste Concello tramítase o oportuno expediente. En cumprimento da Lexislación vixente sobre actividades molestas, insalubres, nocivas e perigosas, procédese a abrir período de información pública por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexa afectado dalgún modo por dita actividade, presente as observacións que considere pertinentes. O expediente obxecto desta información pódese consultar nas oficinas municipais en horario de oficina. Boiro, 23 de xaneiro de 2012. O alcalde, Juan José Dieste Ortigueira
30/01/2012 | Administración LocalMunicipal
Neda
Anuncio aprobación inicial de ordenanza área rehabilitación

Polo presente anuncio faise público que o Pleno deste Concello, en sesión Ordinaria celebrada o día 19/01/2012, acordou aprobar inicialmente a ORDENANZA REGULADORA DA ÁREA DE REHABILITACIÓN INTEGRAL DO CONCELLO DE NEDA. En cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, sométese o expediente a información pública e audiencia das persoas interesadas polo prazo de trinta días, a contar desde o día seguinte ao da publicación deste anuncio no Boletín Oficial da Provincia, para a presentación das reclamacións e suxestións que se estimen oportunas. No suposto de non presentarse reclamacións, considerarase definitivamente aprobado, debendo cumprirse o trámite da publicación do texto íntegro do Ordenanza, no Boletín Oficial da Provincia, a efectos da súa entrada en vigor. Neda, 20 de xaneiro de 2012. O ALCALDE, Fdo.: José Ignacio Cabezón Lorenzo.
30/01/2012 | Administración LocalMunicipal
Ames
Notificación por edictos a interesado no procedemento abreviado 703/2011 do Xulgado Contencioso-Administrativo núm.1 de Santiago de Compostela

Unha vez intentada infrutuosamente, por parte desta Administración, a notificación domiciliaria prevista no artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común, á persoa que a continuación se indica, sen que se puidera realizar, de conformidade co establecido no artigo 59 da Lei 30/1992, e ante o descoñecemento do seu domicilio actual, practícase dita notificación por editos no Boletín Oficial da Provincia e no taboleiro de anuncios deste Concello. O interesado ao que se intentou facer a notificación foi o seguinte: - Volodya Garachena Argaluza. A notificación que se lle notifica ten o seguinte contido: “Poño no seu coñecemento, como interesado no expediente e aos efectos de dar cumprimento ao artigo 49.1 da Lei Reguladora da Xurisdicción Contenciosa Administrativa (LRXCA), que polo señor alcalde con data 1 de decembro de 2011, ditouse o Decreto que copiado é do tenor literal seguinte: Santiago Vicente Amor Barreiro, alcalde presidente do Concello de Ames (A Coruña) Recibido neste concello, escrito do Xulgado Contencioso-Administrativo número 1 de Santiago de Compostela, polo que requírese a este concello a remisión do expediente administrativo correspondente ao recurso contencioso administrativo procedemento abreviado 703/2011, sendo recorrente don Anicet Ghinea Alobuela. Esta Alcaldía en uso das atribucións que lle confire o artigo 21.1. k da Lei 7/1985 de 2 de abril reguladora das bases do réxime local Primeiro.- Remitir copia compulsada do correspondente expediente administrativo ao Xulgado Contencioso-Administrativo número 1 de Santiago de Compostela. Segundo.- Manifestar que existen máis interesados no expediente que o propio demandante, que serán puntualmente notificados. Terceiro.- Comunicar ao Xulgado reclamante do expediente que non se ten coñecemento da existencia doutros recursos nos que pode concorrer o suposto de acumulación que se prevé no título III do capítulo III da Lei 29/1998 de 13 de xullo Reguladora da Xurisdición Contencioso Administrativa en relación co presente recurso.” O que se lle notifica aos efectos oportunos. O artigo 49.1 da Lei 29/1988, Reguladora da Xurisdicción Contenciosa Administrativa (LRXCA) di que a resolución pola que se acorda remitir o expediente notificarase nos cinco días seguintes á súa adopción, a cantos aparezan como interesados nel, emprazándolles para que podan personarse como demandados no prazo de nove días. A notificación practicarase con arranxo ao disposto na lei que regule o procedemento administrativo común.” Ames, 10 de xaneiro de 2012 O alcalde Santiago V. Amor Barreiro
30/01/2012 | Administración LocalMunicipal
Ames
Anuncio de información pública

Neumaticos Low Cost Galicia, SL solicita nesta Alcaldía licenza municipal para instalar a actividade de taller de neumaticos no enderezo rua Palmeiras, 56A1, Parque empresarial do Milladoiro. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, e en base á Lei 34/2007, de 15 de novembro, de calidade do aire e protección da atmosfera, sométese a información pública por un período de 20 días hábiles que comezará a contar desde o día seguinte ao da inserción deste edicto no Boletín Oficial da Provincia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente en Urbanismo, no departamento de Aperturas, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 20 de decembro de 2011
30/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 292/2011

Resolución do 12 de xaneiro de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica do Concello de Santa Comba (expediente IN407A 292/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: Electra de Santa Comba, S. L. Enderezo social: r/ Miraflores, 20-B.15840 Santa Comba Denominación: LMTS, CT, RBTS CUARTEL Situación: Santa Comba Características técnicas: LMTS a 20 kV, cunha lonxitude de 62,57 m, co orixe no CT cuartel proxectado, condutor RHZ1 20L-12/20Kv-3(lx240A1) e final no CT Marlán existente. CT prefabricado, cunha potencia de 160 KVA e unha relación de transformación de 20.000/400-230 V. Rede de baixa tensión soterrada co orixe no CT cuartel proxectado, de 36,97 m de lonxitude, en condutor XZ1. Concello de Santa Comba. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 12 de xaneiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Sandra Viviana Rolf Duval
30/01/2012 | Administración LocalMunicipal
Ames
Anuncio exposición e cobranza padrón abastecemento, saneamento e lixo periodo outubro-decembro 2011

Confeccionado o Padrón Municipal do servizo de abastecemento, saneamento, depuración e lixo referido ao período outubro, novembro e decembro de 2011 exponse ó público por espazo de 15 días, a partires do seguinte día en que este anuncio fora publicado no Boletín oficial da provincia, a efectos de exame e reclamacións. De conformidade con previsto no artigo 12 do RD Legislativo 2/2004, de 5 de marzo polo que se aproba o Texto refundido da Lei reguladora das facendas locais, en relación co artigo 62.3 da Lei 58/2003, de 17 de decembro, xeral tributaria e o previsto nos artigos 68 e 69 do Regulamento xeral de recadación e artigo 64 da Ordenanza fiscal xeral de xestión, recadación e inspección dos tributos e outros ingresos de dereito público do Concello de Ames, comunícaselles aos contribuíntes afectados que o período voluntario de cobranza do mencionado Padrón será do 01/02/2012 ao 31/03/2012, ámbalas dúas datas inclusive. O importe poderá satisfacerse, consonte co artigo 23 e seguintes do Regulamento xeral de recadación a través de calquera das entidades bancarias colaboradoras, empregando os instrumentos de ingreso (recibos), que se enviarán o domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 30/12/2011 obter un duplicado nas Oficinas de xestión de augas do Concello de Ames sitas en: Bertamiráns: Ru/ do Agrelo nº 7 BJ Tfno.981 89 07 76 Milladoiro: Ru/ de Abaixo nº 10 BJ Tfno.981.53.63.15 e-mail: ames@espinaydelfin. com Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O presente anuncio ten carácter de notificación colectiva, ao abeiro do art.109 da vixente Lei xeral tributaria. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, a percepción do recargo e demais conceptos esixibles tal e como se fixa no artigo 28 da Lei xeral tributaria e no artigo 72 e seguintes do Regulamento xeral de recadación. Ames, 20 de xaneiro de 2012. O alcalde Santiago V. Amor Barreiro
30/01/2012 | Administración LocalMunicipal
Ames
Resolución de exptes. sancionadores de tráfico

De conformidade co disposto nos artigos 59.5 e 61 da Lei 30/1992 de 26 de novembro de RéximenXurídico das Administracións Públicas e do Procedemento Administrativo Común, publícase notificación da resolución sancionadora dictada nos expedientes que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizala notificación, despoís de intentala no domicilio coñecido do infractor, feito do que se ten constancia no expedente. Contra o precedente acto de imposición de sanción só poderá interpoñerse recurso de reposición perante o mesmo órgano que adoptou a resolución impugnada dentro do prazo dun mes contado desde o día seguinte ao da presente publicación, tendo carácter obligatorio previo ao recurso contencioso-administrativo (art.14.2 RDL 2/2004 de 5 de marzo e 108 da Lei 7/1985 de 2 de abril). O recurso contencioso- administrativo poderase interpoñer no prazo de dous meses, contados desde o día seguinte á notificación da resolución que poña fin ó recurso de reposición, perante o Xulgado do contencioso- administrativo de Coruña ou da circunscripción na que teña o seu domicilio o sancionado (art.46 1 e 4 da Lei 29/1998 de 13 de xullo). Se non se producira resolución expresa do recurso de reposición, o recurso contencioso- administrativo poderase interpoñer no prazo de seis meses contados desde o día seguinte a aquel, no que deba entenderse presuntamente desestimado o recurso previo de reposición. Non obstante, poderase interpoñerse calquera outro recurso que o interesado estime procedente con arreglo a dereito. A sanción poderá facerse efectiva na súa totalidade dentro dos 20 días seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costa, xuros de demora, de conformidade co establecido nos artigos 161.4 da Lei 58/2003, Xeral tributaria, e 21.2 do Real Decreto 320/1994, de 25 de febreiro. Lugar e forma de pagamento: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de ames, sita na rúa Entrerríos nº 6, bx, en horario de 08:30 a 14:30 horas de luns a venres e de 16:15 a 18:30 de luns a xoves ( Teléfono 981 8849 19, Fax 981 89 16 92 e e-mail: ames@canaltributos. com). O que se publica para coñecemento dos interesados. AMES, 9 de xaneiro de 2012 O Alcalde- Presidente Asdo: Santiago V. Amor Barreiro
30/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 85/2001

Resolución do 9 de xaneiro de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Cabanas (expediente IN407A 85/2001). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: modificado I. Recuamento L. M. T. e C. T. en estrada AC-141 (actual estrada AC-564). Situación: concello de Cabanas. Características técnicas: Recuamento da L. M. T. aérea EUM-703 Cabanas-Eume (Expte.209/1997) a 15/20 kV., por reforma da estrada AC-141, no tramo entre o C. T. Cabanas (Expte.209/1997) e a derivada a Pía de Hombre (Expte.51.279), nunha lonxitude de 0,071 km, consistente na substitución do apoio n.° 2 por outro de celosía e a instalación dun novo apoio n.°3 na L. M. T. A. existente mantendo a mesma traza, con condutor LA-110. Reforma do C. T. existente non prefabricado Lavandeira (Expte.29.980), alimentado da L. M. T. A. EUM-707, consistente na substitución do transformador por un novo de potencia 160 kVA, e relación de transformación 15/0,4-0,23 kV, instalación de autoválvulas, cambio de tableado de entrada, novo cuadro de B. T., reparación de caseta de obra civil e instalación dun seccionador XS, no entronque da derivada no concello de Cabanas. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 9 de xaneiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Moises Pedro Okolo Casao
30/01/2012 | Administración LocalMunicipal
Cambre
Expediente de vehículo abandonado

Incoado o expediente de vehículos abandonados que se relaciona, e logo de intentar a notificación ao seu propietario sen que esta se puidera efectuar, de acordo co establecido no artigo 59.5 da Lei 30/92, de 26 de novembro, se publica este anuncio no Boletín Oficial da Provincia facendo constar que para os efectos previstos nos artigos 85 e 86 do Real decreto lexislativo 339/1990, de 2 de marzo, polo que se aproba o texto articulado da Lei sobre tráfico, circulación de vehículos a motor e seguridade vial ponse en coñecemento do propietario do vehículo relacionado a continuación que transcorreu con creces o prazo de 2 meses sinalado na referida norma desde que o vehículo foi depositado nas instalacións municipais tras a súa retirada da vía pública. Por todo isto, e ao abeiro do disposto nos artigos 85 e 86 do Real decreto lexislativo 339/1990, de 2 de marzo, requíreselle para que retire o devandito vehículo do depósito municipal, advirtíndolle que transcorrido o prazo dun mes desde a publicación deste requirimento sen que se retire, o vehículo pasará a ter a consideración de residuo sólido urbán e procederase a súa eliminación de acordo coa normativa ambiental aplicable. Esta resolución non pon fin á vía administrativa, e por tratarse dun acto de trámite non cabe recurso contra a mesma, todo isto de acordo cos artigos 107 e seguintes da Lei 30/1992 de 26 de novembro. Cambre, 19 de xaneiro de 2012 O alcalde Manuel Rivas Caridad
30/01/2012 | Administración LocalMunicipal
Ames
Anuncio: expedientes para anulación de altas e/ou cambios de domicilio no padrón municipal de habitantes

No Departamento de Estatística do Concello de Ames instrúense expedientes de altas por cambio de residencia e cambios de domicilio dentro do termo municipal, no Padrón municipal de habitantes conforme ao procedemento do art.72 do Regulamento de poboación e demarcación territorial das entidades locais. Non obtendo resultado ao intento de notificación persoal aos interesados, procede, de conformidade co previsto nos artigos 59.5 e 61 da Lei 30/1992, do 26 de novembro, do réxime xurídico das administracións públicas e do procedemento administrativo común, a publicación do presente anuncio no BOP, a fin de que no prazo de dez días contados dende o seguinte á súa publicación, os interesados nos procedementos poidan comparecer no Departamento de Estatística para coñecemento e constancia do contido íntegro do expediente que se indica e, de ser o caso, alegar e presentar os documentos e xustificacións que estimen oportunas. Os expedientes con toda a súa documentación poden ser consultados no Departamento de Estatística das Oficinas Xerais sitas na Praza do Concello núm.2 – Bertamiráns, de luns a venres en horario de 9:00 a 14:00 horas. Ames, 16 de xaneiro de 2012 O alcalde Santiago V. Amor Barreiro
30/01/2012 | Administración LocalMunicipal
Camariñas
Anuncio de baixa de oficio no padrón de habitantes dun menor

Esta Alcaldía ditou resolución o día 13-12-2011 na que se acorda, de conformidade co preceptuado no artigo 72 do Regulamento de poboación e demarcación territorial das entidades locais, iniciar o expediente de baixa de oficio no Padrón Municipal de Habitantes o menor que a continuación se relaciona, por incumprimento da lexislación vixente en materia de Padrón de Habitantes, ao figurar empadroado incumprindo os requisitos establecidos no artigo 54 do citado Regulamento, por non residir no municipio durante a maior parte do ano. Ao non ser posible practicar a notificación persoal ao interesado, ábrese un prazo de quince días que comezarán a contar a partir do seguinte ao da publicación deste anuncio no Boletín Oficial da Provincia, para que o representante legal do menor manifeste se está ou non de acordo coa baixa, poidendo alegar e presentar ante esta Alcaldía os documentos e xustificacións que estimen pertinentes, co obxecto de acreditar que é neste municipio no que reside o maior número de días ao ano. Advírtese que finalizado o dito prazo, continuaranse os trámites necesarios para proceder á baixa de oficio. O expediente con toda a documentación pode ser consultado no Departamento de Estatística do concello, sito na Praza de Insuela, 57, en horario de 9:00 a 14:00 horas. Camariñas, 20 de xaneiro de 2012 O alcalde Manuel Valeriano Alonso de León
30/01/2012 | Administración LocalMunicipal
Ames
Edicto para notificación por comparecencia a Pilar Pérez Redondo

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se sinala no anexo para notificárselle por comparecencia. A comparecencia deberá efectuarse no prazo de dez días contados desde o seguinte ao da notificación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, 2 de Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. Ames, 18 de xaneiro de 2012 O alcalde Santiago V. Amor Barreiro ANEXO 1. Expediente nº 21/2011 Interesado: Pilar Pérez Redondo Acto notificado: Contestación recurso extraordinario de revisión.
30/01/2012 | Administración LocalMunicipal
Ames
Anuncio de cese de persoal eventual

Por esta Alcaldía, con data 10 de xaneiro de 2012, mediante Decreto núm.37/2012, resolveuse o cese a tódolos efectos de dona Ancuta Elena Chofre Camargos, con DNI XXXXXXXXX, como persoal eventual no posto de traballo de confianza de administrativo de gabinete de Alcaldía, cargo para o que fora nomeada polo Decreto de Alcaldía 911/2011 de 11 de xullo. O que se fai público para xeral coñecemento e en cumprimento do establecido na lexislación vixente. Ames, 10 de xaneiro de 2012 O alcalde Santiago V. Amor Barreiro
30/01/2012 | Administración LocalMunicipal
Cambre
Expediente de vehículo abandonado

Incoados os expedientes de vehículos abandonados que se relacionan, e logo de intentar a notificación aos seus propietarios sen que esta se puidera efectuar, de acordo co establecido no artigo 59.5 da Lei 30/92, do 26 de novembro, se publica este anuncio no Boletín Oficial da Provincia facendo constar que para os efectos previstos nos artigos 85 e 86 do Real decreto lexislativo 339/1990, do 2 de marzo, polo que se aproba o texto articulado da Lei sobre tráfico, circulación de vehículos a motor e seguridade vial ponse en coñecemento dos propietarios dos vehículos relacionados a continuación que transcorreu con creces o prazo de 2 meses sinalado na referida norma desde que tales vehículos foron depositados nas instalacións municipais tras a súa retirada da vía pública. Por todo isto, e ao abeiro do disposto nos artigos 85 e 86 do Real decreto lexislativo 339/1990, do 2 de marzo, requíreselles para que retiren os devanditos vehículos do depósito municipal, logo do pagamento das taxas devengadas como consecuencia da retirada e depósito deles, advirtíndolles que transcorrido o prazo dun mes desde a publicación deste requirimento sen que se retiren, os vehículos pasarán a ter a consideración de residuos sólidos urbanos e procederase a súa eliminación de acordo coa normativa ambiental aplicable. Esta resolución non pon fin á vía administrativa, e por tratarse dun acto de trámite non cabe recurso contra a mesma, todo isto de acordo cos artigos 107 e seguintes da Lei 30/1992, do 26 de novembro. Cambre, 19 de xaneiro de 2012. O alcalde Manuel Rivas Caridad
30/01/2012 | Administración LocalMunicipal
Ames
Iniciación exptes. sancionadores tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 9 de xaneiro de 2011 O Alcalde-Presidente Asdo: Santiago V. Amor Barreiro
25/01/2012 | Administración LocalMunicipal
Noia
Secretaría
Anuncio relativo ao cambio de horario da celebración das sesións da Xunta de Goberno Local

Considerando que no artigo 30 do Regulamento Orgánico do Concello publicado no Boletín Oficial da Provincia número 137 do 16 de xuño de 2000, coas modificacións publicadas no Boletín Oficial da Provincia número 209, do 11 de setembro de 2003, e número 140, do luns 26 de xullo de 2010, se establece que a Xunta de Goberno Local (antiga Comisión de Goberno) celebrará sesións ordinarias con periodicidade semanal no día e hora que o Alcalde sinale. Vista a Resolución da Alcaldía número 1824/11, do 8 de xullo, pola que se nomean os membros da Xunta de Goberno Local, se delegan as competencias e se establece a periodicidade das sesións. Considerando que está previsto que o Alcalde poida delegar parte das súas competencias na Xunta de Goberno Local coas formalidades e requisitos establecidos nos artigos 43, 44, 45 e 114 a 118 do ROF, Primeiro.- Celebrar as sesións ordinarias da Xunta de Goberno Local do Concello de Noia os martes de cada semana ás catorce horas e trinta minutos, en primeira convocatoria e unha hora despois en segunda, na denominada “Sala de Xuntas”, deixando sen efecto o apartado terceiro da Resolución da Alcaldía número 1824/11, do 8 de xullo, relativo a periodicidade das sesións. O alcalde poderá cambiar o día e a hora das sesións, así como suspendelas, en Semana Santa, Natividade ou outros períodos festivos, e pospoñer ou avanzar a súa celebración dentro da mesma semana ou a inmediatamente posterior, cando o día de celebración sexa inhábil ou concorran circunstancias especiais. Segundo.- Comunicar esta resolución a todos os concelleiros e concelleiras afectados e ós xefes das diferentes áreas e servizos municipais, para o seu coñecemento e efectos, lembrándolles que, de conformidade co art.177 do RD 2568/1986, para que os expedientes conclusos poidan incluírse na orde do día dunha sesión, haberán de estar en poder da Secretaría, coa correspondente proposta de acordo e co documento contable de consignación presupostaria suficiente, no seu caso, tres días antes do sinalado para realizala. Terceiro.- Ordenar a publicación da presente Resolución no Boletín Oficial da Provincia da Coruña e notificala ós interesados e ás interesadas, coa indicación de que pon fin á vía administrativa e contra a cal poderase interpoñer, potestativamente, recurso de reposición ante o mesmo órgano que ditou o acto, no prazo dun mes contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Cuarto.- Dar conta do presente acordo ó Pleno na seguinte sesión que se convoque. Noia, 13 de xaneiro de 2012. O Alcalde. Ante Min. A secretaria. Asdo: Rafael García Guerrero. Asdo: Raquel B. Bahillo Varela.
25/01/2012 | Administración LocalMunicipal
Vimianzo
Aprobación do padrón fiscal da taxa polo subministro de auga e sumidoiro correspondente ao 4º trimestre do periodo impositivo de 2011

Con data 30/12/2011 por esta Alcaldía apróbase inicialmente o padrón fiscal da taxa polo subministro de auga e sumidoiro correspondente ao 4º trimestre do periodo impositivo de 2011 por un importe total de 60.132,34 Euros. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de febreiro de 2012 ata o día 2 de abril de 2012. O pagamento farase efectivo nas oficinas municipais do concello de Vimianzo, sita na Praza do Concello, 6 - Vimianzo, de luns a venres, das 9 ás 14 horas. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, 18 de xaneiro de 2012 O alcalde Manuel Antelo Pazos
25/01/2012 | Administración LocalMunicipal
Ribeira
Relación de contribuíntes pendentes de notificar sancións por infraccións xenéricas de normas de Policía

ACTO QUE SE NOTIFICA: notificacións de resolución de expedientes sancionadores en materia de Policía.1. De conformidade co disposto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e de procedemento administrativo común, publícase notificación de SANCIÓNS dos expedientes sancionadores que a continuación se relacionan, por denuncias formuladas por infraccións xenéricas en materia de policía efectuadas de oficio polos axentes da autoridade, ás persoas ou entidades que se indican, ao non ser posible realizar a notificación, logo de intentala no enderezo que figura no expediente de inicio e que se enumeran a continuación: Expedientes sancionadores 81/2010PL, 82/2010PL, 83/2010PL, 88/2010PL, 12/2011PL, 14/2011PL, 22/2011PL, 29/2011PL, 33/2011PL, 35/2011PL, 36/2011PL e 38/2011PL.2. A sanción poderá facerse efectiva na contía correspondente, por un dos seguintes medios: persoalmente nas oficinas de Tesourería Municipal do Concello, sita na praza do Concello s/n, de Riveira, aberta ao público de luns a venres de 9 a 14 horas. Mediante xiro postal, facendo constar número de expediente, nome e enderezo do infractor.3. Transcorridos os prazos anteriores sen efectua-lo ingreso, procederase ó seu cobro pola vía administrativa de apremio, co recargo do 20%, más intereses de demora e costas que en cada caso sexan esixibles.4. Contra a presente resolución que pon fin á vía administrativa, so cabe interpoñe-los seguintes recursos: “a) De REPOSICIÓN: con carácter potestativo, ante a Alcaldía, no prazo de 1 mes, contado desde o día seguinte ó da notificación da presente (publicación). b) CONTENCIOSO-ADMINISTRATIVO: ante o Xulgado do Contencioso-Administrativo de Santiago de Compostela, no prazo de 2 meses, contados desde o día seguinte ó da notificación da presente resolución (publicación). Sen prexuízo de que poida interpoñer calquera outro recurso que considere axeitado a dereito.” Riveira, 10 de xaneiro de 2012. O ALCALDE D. Manuel Santos Ruiz Rivas Relación de suxeitos a que se refire este edicto:
25/01/2012 | Administración LocalMunicipal
San Sadurniño
Creación dun ficheiro de datos persoais

O Pleno do Concello de San Sadurniño, na súa sesión ordinaria do pasado día 14 de xaneiro de 2012, acordou a creación dun novo ficheiro de datos de carácter persoal dependente do Concello de San Sadurniño, que se recolle a continuación, en cumprimento do establecido no artígo 20 da lei Orgánica 15/1999, de 13 de decembro de protección de datos de carácter persoal e no artigo 52 do seu Regulamento: San Sadurniño, 18 de xaneiro de 2012. O ALCALDE, Asdo.: Secundino García Casal.
25/01/2012 | Administración LocalMunicipal
Val do Dubra
Anuncio devolución avais

A Xunta de Goberno Local na súa sesión do día 12/01/2012 acordou someter a información pública as seguintes solicitudes de devolución de aval e correspondentes ás obras que se indican: 1.- SENDA PEONIL PARA SEGURIDADE VIAL DA IGREXA A RIEIRO (FEESL 2010) adxudicatario: OVIGA, OBRAS Y VIALES DE GALICIA S. L. 2.- SENDA PEONIL PARA SEGURIDADE VIAL DO RIEIRO AO CAMPO DE CARLEXO (FEESL 2010) adxudicatario: OVIGA, OBRAS Y VIALES DE GALICIA S. L. 3.- SENDA PEONIL PARA SEGURIDADE VIAL DO CAMPO DE RIAL Á IGREXA (FEESL 2010) adxudicatario: OVIGA, OBRAS Y VIALES DE GALICIA S. L. 4.- SANEAMENTO NA RÚA FAXÓN E CONEXIÓN DO SANEAMENTO RÚA ARCAI A DEPURADORA (FEESL 2010) adxudicatario: OVIGA, OBRAS Y VIALES DE GALICIA S. L. 5.- ABASTECEMENTO DE AUGA DA REDE XERAL AO NÚCLEO DE POUSADA (FEESL 2010) adxudicatario: OVIGA, OBRAS Y VIALES DE GALICIA S. L. 6.- AMPLIACIÓN DA CASA DO CONCELLO adxudicatario: OVIGA, OBRAS Y VIALES DE GALICIA S. L. O que se fai público por prazo de quince días nos que se poderán presentar alegacións nas oficinas municipais. Val do Dubra, 18 de xaneiro de 2012 O alcalde Ramón C. Varela Mariño
25/01/2012 | Administración LocalMunicipal
Brión
Aprobación definitiva da modificación da relación de postos de traballo

O Pleno do Concello en sesión celebrada o día 21 de decembro de 2011 aprobou inicialmente a modificación da relación de postos de traballo do Concello. O expediente estivo exposto ao público polo prazo de quince días hábiles, contados desde o día seguinte ao da inserción do anuncio da aprobación inicial no Boletín Oficial da Provincia do 29 de decembro de 2011, non presentándose durante dito prazo ningunha reclamación, polo que o acordo elevouse a definitivo. En cumprimento do disposto no artigo 127 do Real decreto lexislativo 781/1986, de 18 de abril, faise pública a relación de postos de traballo coas modificacións aprobadas.01. DEPARTAMENTO DE SECRETARÍA E RÉXIME INTERNO 01.01. NEGOCIADO DE SERVIZOS XERAIS 01.02. NEGOCIADO DE REXISTRO, ARQUIVO, INFORMACIÓN, ATENCIÓN CIDADÁN E ALCALDÍA 01.03. NEGOCIADO DE PERSOAL 02. DEPARTAMENTO DE INTERVENCIÓN 03. DEPARTAMENTO OBRAS, URBANISMO E MEDIO AMBIENTE 03.01. Oficina Técnica 03.02. UNIDADE DE OBRAS E SERVIZOS 04. DEPARTAMENTO DE POLICÍA Abreviaturas empregadas: Tipo: L: posto reservado a persoal laboral S: posto singularizado reservado a funcionarios N: posto non singularizado reservado a funcionarios. Forma de provisión: C: concurso L: libre designación Reserva nacionalidade.–U. E.: posto que pode ser ocupado por un nacional de calquera estado membro da U. E. R. N.: posto reservado a nacionais españois. Formación específica.–LCPL: a requirida pola lexislación galega sobre policías locais, así como a xeral da normativa sobre forzas e corpos de seguridade. Perfil lingüístico.–O: posto no que se require estar en posesión do “Curso galego oral” ou acreditar un coñecemento equivalente. I: posto no que se require estar en posesión do “Curso de iniciación” de galego ou acreditar un coñecemento equivalente. P: posto no que se require estar en posesión do “Curso de perfeccionamento” de galego ou acreditar un coñecemento equivalente. Os cursos de capacitación de galego adecuaranse ao disposto na Orde da Consellería de Presidencia, Administracións Públicas e Xustiza, do 16 de xullo de 2007, que regula os certificados oficiais acreditativos dos niveis de coñecemento de lingua galega (Celga), e as validacións correspondentes. Adscricción a administracións públicas: A. L: Administración Local Observacións.–A. f.: posto a funcionarizar no momento en que sexa cuberto definitivamente. Brión, 18 de xaneiro de 2012. O alcalde Asdo. José Luis García García
25/01/2012 | Administración LocalMunicipal
Ponteceso
Aperturas de Establecementos
Solicitude de licenza municipal

ALUPONTE, SL solicitou neste concello unha licenza municipal para acondicionar e instalar nunha nave unha carpintería metálica no Polígono Empresarial de Tella (parcelas A-4, A-5). Este expediente expoñerase ó público durante vinte días hábiles, que comezarán a contar dende o día seguinte ó da publicación deste anuncio no Boletín Oficial da Provincia (BOP) e no Diario Oficial de Galicia (DOG). Todas as persoas que se consideren afectadas poderán examinar o expediente e presentar por escrito as reclamacións ou observacións que consideren oportunas, na Secretaría deste concello, en horario de 9.00 h a 14.00 h, de luns a venres. Ponteceso, 17 de xaneiro de 2012 O alcalde José Luis Fondo Aguiar
25/01/2012 | Administración LocalMunicipal
Arteixo
Persoal
Inicio de proceso selectivo, dunha praza do posto de técnico de Administración Xeral. (Funcionario interino)

O Concello de Arteixo, por Acordo da Xunta de Goberno de 11 de xaneiro de 2012, inicia proceso selectivo polo procedemento de oposición libre, para cobertura temporal (Funcionario interino por Acumulación de tarefas), dunha praza do posto de Técnico de Administración Xeral, adscrito Contratación, Escala Administración Xeral, subescala Técnica do Concello de Arteixo. As Bases están a disposición dos interesados no Taboleiro de Edictos, e complementariamente na web municipal. O prazo de presentación de instancias é de 10 días hábiles, contados a partir do día seguinte ao da publicación do presente anuncio de convocatoria nun Diario dos de maior tirada provincial. O ALCALDE-PRESIDENTE Por delegación, Decreto nº 989/11 Asdo.: Jose María Sánchez Novo
25/01/2012 | Administración LocalMunicipal
Porto do Son
Aprobación inicial ordenanza de policía

O Pleno do Concello de Porto do Son, en sesión ordinaria celebrada o día 5 de xaneiro de 2012, acordou a aprobación inicial da “Ordenanza de Policía, bo goberno e medidas para fomentar e garantir a convivencia cidadá no espazo público do Concello de Porto do Son”. Sométese a información pública polo prazo de trinta días hábiles, que se contarán a partir do seguinte ó da inserción do anuncio no Boletín Oficial da Provincia, para que poida examinarse ou formularse as reclamacións que se estimen oportunas, tanto de oposición como de modificación ou rectificación. Se pasado dito prazo non se presentaran alegacións, entenderase definitivamente adoptado o acordo, procedéndose a publicación do mesmo e a do texto íntegro da Ordenanza. Porto do Son, 16 de xaneiro de 2012 O Alcalde José Luis Oujo Pouso
25/01/2012 | Administración LocalMunicipal
Rianxo
Secretaría
Procedemento abreviado nº 677/2011

Visto que no Xulgado Contencioso-Administrativo Nº 1 de Santiago de Compostela, tramítase recurso, procedemento abreviado nº 677/2011, sendo recorrente maría jesus rodríguez saavedra, e demandado o Concello de Rianxo. Aos efectos de dar cumprimento á Resolución do Xulgado, de data 29 de novembro de 2011, nº rexistro de entrada 7439, ao mesmo tempo que se remite ao Xulgado copia do expediente administrativo impugnado, emprázase aos interesados para que poidan comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. En Rianxo, a 16 de xaneiro de 2012. o alcalde adolfo f. muíños sánchez
25/01/2012 | Administración LocalMunicipal
Boiro
Aprobación definitiva da modificación Ordenanza fiscal reguladora do imposto sobre construccións, instalacións e obras

En virtude de Decreto dictado por esta Alcaldía-Presidencia no día de hoxe foi elevado a definitivo o acordo adoptado polo Pleno desta Corporación en sesión de data 28/11/2011 relativo á aprobación inicial da modificaicón da Ordeannza Fiscal reguladora do IMPOSTO SOBRE CONSTRUCCIÓNS, INSTALACIONS E OBRAS, toda vez que, rematado o prazo de 30 días hábiles de exposición pública do expediente, non foron presentadas reclamacións en ningún dos expedientes, motivo polo que, de conformidade co previsto no artigo 70.2 da Lei 7/1985, do 2 de abril, Reguladora das bases do réxime local, en relación co artigo 17.2 do R. D. Lexislativo 2/2004 do 5 de marzo, Texto Refundido da Lei Reguladora das facendas locais, se procede á publicación do acordo e das modificacións aprobadas definitivamente. “ Primeiro.- Aprobar inicialmente a modificación do artigo 3.3 da Ordenanza Fiscal nº 5 reguladora do Imposto sobre construcción instalacións e obras, quedando redactado do seguinte xeito: 3.- A tarifa do imposto será a seguinte: Segundo.- Que se publique o anuncio de exposición ao público no Boletín Oficial da Provincia, no Taboleiro de Anuncios da Casa Consistorial e nun diario dos de maior difusión da provincia, para que, durante o prazo de trinta días os interesados poidan examinar o expediente e presentar as reclamacións que estimen oportunas, en cumprimento do disposto no artigo 17.1 e 17.2 do TRLRFL. Terceiro.- No caso de non presentarse alegacións durante a fase de exposición ao público, en cumprimento do disposto no artigo 17.3 do TRLRFL, o acordo provisional entenderase elevado automaticamente a definitivo sen necesidade de acordo plenario. Cuarto.- En cumprimento do disposto no artigo 17.4 do TRLRFL, os acordos definitivos refiridos no apartado 3 do mentado artigo, incluíndo os provisionais elevados automaticamente a tal categoría, e o texto íntegro das Ordenanzas e/ou das suas modificacións, terán que ser publicados no BOP sen que entren en vigor ata que se produza tal publicación. Boiro, 18 de xaneiro de 2012 Asdo. O alcalde-Presidente Juan José Dieste Ortigueira